Source: http://www.druckeria.ro/tag/branko-cuic/
Timestamp: 2019-09-19 23:33:57+00:00

Document:
Branko Cuic Archives - Druckeria
Păltinișanu debutează la BC Mureș tocmai la Timișoara
BC Timișoara nu are prea mult timp la dispoziție pentru a savura victoria cu Ploieștiul. La doar trei zile după succesul contra campioanei, formația bănățeană se vede nevoită să-și reconfirme forma bună, în fața unui adversar incomod, BC Mureș Târgu Mureș, formație la care evoluează doi foști componenți ai alb-violeților.
Programul extrem de încărcat din acest debut de an le permite celor de la BC Timișoara cel mult să-și tragă sufletul între meciuri. După ce luni au învins campioana Asesoft Ploiești, într-o restanță din tur, „Leii din Banat” debutează joi în partea a doua a sezonului regulat, tot pe teren propriu, în compania formației BC Mureș.
Tehnicianul alb-violeților, Srdjan Jovanovic, speră ca programul mult mai lejer de care au beneficiat mureșenii în ultimele săptămâni să nu se facă resimțit în jocul programat joi seară, în sala „Constantin Jude”.
„Vrem să profităm de perioada bună pe care o parcurgem, să adunăm încă două puncte în clasament şi să confirmăm forma în care suntem. Este doar prima etapă din retur, însă noi ne aflăm deja la al treilea meci al anului, după victoriile cu Sibiul şi Ploieştiul. Adversarii noştri sunt mai proaspeţi, ei nemaijucând de trei săptămâni, dar sper ca asta să nu-și spună cuvântul. Mureşul are o echipă schimbată faţă de tur, mult mai bună, cu rotaţie lungă şi care se află printre primele 4-5 forţe ale campionatului. Trebuie să fim atenţi, aşa că le voi cere băieţilor concentrare maximă”, a prefațat Jovanovic duelul cu Mureșul, pentru site-ul oficial al clubului timișorean.
Partida de joi seară va fi un prilej de reîntâlnire pentru publicul timișorean cu doi foști jucători ai „Leilor din Banat”. Sârbul Branko Cuic a petrecut sezonul trecut pe Bega, disputând două finale interne, în vreme ce Dan Păltinișanu, proaspăt transferat la gruparea ardeleană, își va consfinți debutul tocmai în sala în care și-a petrecut cea mai mare parte a carierei. „Fostul nostru jucător, Branko Cuic este un lider al mureşenilor şi cred că el şi Dan Păltinişanu vor evolua foarte motivaţi în partida de mâine”, a mai spus Srdjan Jovanovic. Vă reamintim că în această iarnă, BC Timișoara l-a transferat de la Târgu Mureș pe conducătorul de joc Daniel Tudosă, la schimb cu Dan Păltinișanu.
Partida BC Timișoara – BC Mureș, contând pentru prima etapă a returului Ligii Naționale, se va disputa joi, de la ora 20, în sala „Constantin Jude”.
Filed Under: Baschet Tagged With: bc mures, BC Timisoara, Branko Cuic, Dan Paltinisanu, leii din banat, sala olimpia, srdjan jovanovic
BC Mureș, o nucă prea tare pentru Timba
BC Timba nu se regăsește pe teren propriu. „Urșii” au înregistrat astăzi o nouă înfrângere în sala „Constantin Jude”, în fața celor de la BC Mureș, după un joc în care oaspeții s-au aflat permanent la conducere.
Lipsa de experiență continuă să se vadă din plin în jocul celor de la Timba. Elevii lui Bogdan Murărescu au fost într-o permanentă cursă de urmărire în jocul de astăzi, cu Mureșul, însă n-au fost în stare să profite de momentele slabe din jocul oaspeților. Statistica meciului relevă un procentaj dezastruos la aruncările de 3 puncte, doar trei încercări din totalul de 23 fiind fructificate. Oricât au încercat „urșii” să se apropie pe tabelă prin acest procedeu, mingea nu a vrut să intre în coș, exemple concrete fiind Florin Popa, cu 2 din 8 sau Alexander Johnson, cu 0 din 6.
BC Mureș s-a distanțat încă din primul sfert, pe care l-au câștigat cu 23-14. Oaspeții au continuat să se distanțeze și la reluare, intrând cu un avans de 13 puncte la cabine, 44-31. În partea a doua a meciului, Timba a dat în mai multe rânduri senzația că poate reveni,. însă n-a putut depăși pragul psihologic de -8. Cu cinci minute înainte de final, ardelenii au ratat trei atacuri consecutive, fructificate apoi pe contraatac de galben-negri, însă Florin Popa a ratat șansa de a-și apropia echipa la 5 puncte de adversari, irosind o aruncare de la 3 puncte.
Florin Popa a fost cel mai bun marcator al celor de la Timba, cu un total de 15 puncte, urmat de Glynn – 13, Stojakovic – 8, Johnson – 7, Milovic – 6, Huckaby – 5, Grubisic – 5, Czmor – 4. De partea cealaltă, Branko Cuic a făcut un meci excelent, fostul jucător al lui BC Timișoara contribuind cu 27 de puncte la victoria echipei sale.
„Dacă reușeam să fructificăm mai mult în atac și nu pierdeam atâtea mingi prostești, cred că am fi fost mult mai aproape de ei. Am controlat meciul, din punctul meu de vedere, nu ne-am surprins cu nimic, dar am executat greșit, ca de obicei. Se pare că nu putem prinde o zi echilibrată, pentru că în apărare ne-am mișcat destul de bine, asta chiar în contextul în care am făcut foarte multe greșeli și în defensivă. Nu cred că e vorba de lipsă de valoare, cin mai degrabă lipsă de experiență”. (Bogdan Murărescu, antrenor BC Timba)
Filed Under: Baschet Tagged With: bc mures, bc timba, bogdan murarescu, Branko Cuic, constantin jude, liga nationala baschet
Duel special pentru Cuic în semifinale
După emoțiile cauza te de memoriul depus de CSM București, în cazul „tehnicului” lui Branko Cuic, timișorenii se pot pregăti în sfârșit în liniște pentru semifinalele Diviziei A. La Timișoara va sosi campioana U Mobitelco Cluj, formație ce va încerca din răsputeri să-și apere titlul cucerit anul trecut.
Niciun om din delegația „leilor” nu cunoaște mai bine gruparea din Cluj decât Branko Cuic. Acesta a evoluat vreme de patru ani pentru „Șepcile roșii”, optând însă pentru Timișoara imediat după cucerirea titlului național. Deși e puternic legat sentimental de alb-negri, fundașul bănățenilor promite că va face tot posibilul să-și învingă fosta echipă. „Am rămas în relaţii bune cu foştii mei colegi de la Cluj, deoarece am trecut prin toate, şi bune şi rele în cei patru ani cât am jucat pentru U. Mi-am câştigat respect la Cluj pentru că întotdeauna am jucat la victorie şi aşa fac şi acum când sunt la Timişoara. Voi da totul ca BCT să ajungă în finală”, a declarat Cuic, citat de site-ul oficial al timișorenilor.
Primele două partide ale seriei BC Timișoara – U Mobitelco vor avea loc sâmbătă și duminică în sala „Constantin Jude”. În cea de-a doua semifinală se duelează Gaz Metan Mediaș și Asesoft Ploiești.
Filed Under: Baschet Tagged With: BC Timisoara, Branko Cuic, elii din banat, u mobitelco
E oficial, BC Timișoara continuă în semifinale
Federația Română de Baschet a făcut astăzi lumină în cazul BC Timișoara – CSM București. Forul prezidat de Carmen Tocală a respins apelul formației din capitală, care a contestat dreptul de joc în meciul 5 al lui Branko Cuic, deoarece amenda pentru faultul său tehnic a fost plătită chiar înaintea jocului, la brigada de arbitri.
FRB a permis Timișoarei să continue în competiție, deși a admis că a existat o lipsă de comunicare între oficialii jocului și reprezentanții celor două cluburi.
Iată comunicatul integral al FRB:
Foaia oficiala de joc
Comisia Centrala de Competitii, Transferuri si Legitimari, intrunita in 23.04.2012, a constatat ca pe foaia oficiala de arbitraj a jocului BC Timisoara – CSM Bucuresti, din 22.04.2012, nu exista nici un inscris de nici o natura referitoare la:
a) plata contravalorii celor 2 faulturi tehnice ale jucatorului Garry Gallimore de la CSM Bucuresti
b) plata contravalorii faulturilor tehnice ale jucatorilor Branko Cuic si Dan Paltinisanu de la BC Timisoara
c) protestul CSM Bucuresti
Motiv pentru care s-a analizat situatia platilor celor patru faulturi tehnice si s-a constatat:
a) CSM Bucuresti a achitat inaintea jocului la oficialii partidei greselile tehnice ale sportivului Garry Gallimore, respectiv la comisarul FIBA Romi Stanciulescu – suma de 250 lei.
b) BC Timisoara a achitat inaintea jocului la oficialii partidei greselile tehnice ale sportivilor Branko Cuic si Dan Paltinisanu, respectiv la arbitrii Doru Vinasi, Alexandru Olaru si Fabiana Nitu – suma de 200 lei.
Acte doveditoare in acest sens:
1. Raportul si raportul suplimentar al comisarului FIBA Romi Stanciulescu
2. Rapoartele suplimentare ale arbitrilor internationali Doru Vinasi, Alexandru Olaru si Fabiana Nitu.
Tinand cont de aceste aspecte se constata eroare materiala si lipsa de comunicare intre oficialii jocului si reprezentantii echipelor.
Rezultatul oficial ramane cel inregistrat pe terenul de joc si consemnat in foaia oficiala de arbitraj, respectiv BC Timisoara – CSM Bucuresti 78-64.
La analizarea situatiei au participat:
Carmen Tocala – presedinte FR Baschet
Dan Berceanu – secretar general FR Baschet
Horia Paun – manager general FR Baschet
Radu Draganescu – presedinte executiv al Colegiului Central al Arbitrilor
Marius Marinescu – presedinte al Colegiului Central al Comisarilor
Tiberiu Rist – director comunicare FR Baschet
Seria din semifinalele Diviziei A, dintre BC Timișoara și U Mobitelco Cluj, vor avea loc, conform programării inițiale. Primele două jocuri se vor desfășura la Timișoara, sâmbătă și duminică, ambele confruntări începând la ora 20.
Filed Under: Baschet Tagged With: BC Timisoara, Branko Cuic, carmen tocala, CSM Bucuresti, leii din banat, u mobitelco cluj
„Leii” rămân în cărți, după 77-76 în meciul 4 cu CSM
BC Timișoara și-a apărat, cu mari emoții, șansele de calificare în următoarea fază a play-off-ului. Elevii lui Predrag Badnjarevic au câștigat cel de-al patrulea joc cu CSM București, scor 77-76, după un final de infarct în „Arena de Baschet”.
După eșecul de ieri, timișorenii au intrat astăzi pe teren din postura fiarei rănite. Cu un joc mult mai eficiant al lui Bogdan Popescu sau Zlatko Jovanovic, bănățenii au preluat rapid conducerea și s-au distanțat la 8 puncte până la finalul primului sfert (24-16). Elevii lui Badnjarevic au continuat în aceeași notă și în actul secund, reușind să intre la pauza mare cu un avantaj consistent (41-29).
După pauză, bucureștenii au început treptat să se apropie și, pe fondul revenirii lui Martinic – șters în prima parte a meciului – s-au apropiat amenințător de timișoreni, având chiar un punct în spate cu câteva secunde înainte de final.
Cei mai buni oameni ai Timișoarei au fost Bogdan Popescu (20 de puncte), Zlatko Jovanovic (17 puncte ) și Branko Cuic (14 puncte). De partea cealaltă, McKenzie a reușit să-l depășească pe Martinic la numărul de puncte înscrise, americanul contribuind astăzi cu 26 de puncte pentru CSM, iar muntenegranul cu 15.
Meciul decisiv, pentru stabilirea calificatei în semifinalele Diviziei A, va avea loc duminică, 22 aprilie, în sala „Constantin Jude”.
Filed Under: Baschet Tagged With: BC Timisoara, Bogdan Popescu, Branko Cuic, CSM Bucuresti

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM

 CSM 
 CSM